Tshiili pealinn on päikeselisem kui ükski teine koht selle reisi jooksul. Keskpäeval on nii palav ja päike pasitab lagipähe, et ausalt öeldes on pidevalt paras kudenud räime tunne. Katsu selliselt tähelepanelikult giidi juttu ajalooliste ehitiste kohta kuulata.   Lisaks veel pikk reisiväsimus,  nii et terve eilse pealelõuna ja õhtu veetsime oma hotelli katusel oleva basseiniääres lihtsalt lebades, tukkudes, ujudes ja päevitudes. Selles mõttes on Ritz-Carlton tõeline paradiis keset linna. Hommikul käisime aga Tshiili ühes kuulsaimas, Concha y Toro winerys veinituuril. Vaatasime viinamarjaistandust ja kolasime kõledates keldrites. Maiuspala tõelistele veinihaidele.